Eπεισόδια έχουν ξεσπάσει τις τελευταίες ώρες στην Άμφισσα. Οι Ρομά της περιοχής έχουν εξαγριωθεί και έχουν βγει στους δρόμους, φωνάζοντας και απειλώντας, μετά την δολοφονία 13χρονης Ρομά.

Σύμφωνα με όσα έχουν γίνει γνωστά, κάτοικος της περιοχής, -το σπίτι του οποίου διέρρηξαν-, καταδίωξε τους δράστες πυροβολώντας με κυνηγετική καραμπίνα, με αποτέλεσμα να τραυματίσει θανάσιμα το παιδί που βρισκόταν κοντά.

Ο δράστης είναι γνωστός επιχειρηματίας στην πόλη. Ο καταυλισμός των Ρομά, στην περιοχή του ΚΤΕΟ θυμίζει καζάνι που βράζει τις τελευταίες ώρες.

Μεγάλη δύναμη της αστυνομίας, βρίσκεται επί ποδός στο κέντρο της πόλης, στον καταυλισμό αλλά και στο νοσοκομείο όπου μεταφέρθηκε η σορός της 13χρονης.

Οι Ρομά ως αντίποινα έσπασαν το κατάστημα του επιχειρηματία ενώ βρήκαν και το αυτοκίνητό του το οποίο έκαψαν.